Zore su ovdje tihe
<s>Zore su ovdje tihe () je sovjetski ratni film snimljen 1972. godine u režiji Stanislava Rostotskog.</s><s>Predstavlja adaptaciju priče Borisa Vasiljeva.</s><s>Protagonist, koga tumači Andrej Martinov je sredovječni podoficir Crvene armije koji za 1942. godine, u doba Drugog svjetskog rata, raspoređen na pozadinsku dužnost u Kareliji mora zapovijedati malom protuavionskom jedinicom čije ljudstvo čine žene.</s><s>Radnja prikazuje kako se djevojke teško prilagođavaju svom pretpostavljenom, ali i kako se sve promijene kada su prisiljene surpostaviti se jedinici njemačkih padobranaca ubačenoj sa zadatkom da digne u zrak strateški važnu Kirovsku željeznicu.</s>

<s>Film je, prema zamisli autora trebao publiku podsjetiti, odnosno ukazati, na uglavnom zanemarenu ulogu sovjetskih žena-vojnika u ratu.</s><s>Također se isticao nekonvencionalnom tehnikom i stilom, pa je tako većina scena prikazan u crno-bijeloj tehnici, dok je prolog smješten u suvremeno doba, kao i scene koje kroz flashback prikazuju prošlost protagonistica, prikazane u boji.</s><s>Rostotski je tokom snimanja također inzistirao na maksimalnom realizmu, a što je uključivalo i banalne prizore u kojima se protagonistice kupaju; to je bila prilika za jednu od za tadašnju sovjetsku kinematografiju prilično rijetkih scena filmske golotinje.</s><s>Zore su ovdje tihe je postigao izuzetnu gledanost, ali i pohvale stranih kritičara, te je također ušao u nominacije za Oscar za najbolji film na stranom jeziku.</s>

<s>Film je kasnije sa velikim uspjehom prikazan i u NR Kini, te je zbog toga 2005. godine u rusko-kineskoj koprodukciji snimljen remake u obliku istoimene televizijske miniserije.</s><s>Godine 2009. je u Indiji na tamilskom jeziku snimljen remake pod naslovom Peranmai.</s><s>Godine 2015. je u Rusiji snimljen još jedan istoimeni remake.</s>

<s>Uloge
 Andrey Martinov ...</s><s>Viši narednik Vaskov
 Jelena Drapeko ...</s><s>Lisa Bričkina
 Jekaterina Markova ...</s><s>Galja Četvertak (kao Je.</s><s>Markova)
 Olga Ostroumova ...</s><s>Ženja Komeljkova
 Irina Ševčuk ...</s><s>Rita Osjanina
 Irina Dolganova ...</s><s>Sonja Gurvič (kao I. Dolganova)
 Ljudmila Zajceva ...</s><s>Narednica Kirjanova
 Ala Meščerjakova ...</s><s>Marija Nikiforovna</s>

<s>Izvori</s>

<s>Vanjske veze</s>

<s>The Dawns Here Are Quiet — part 1 on YouTube
 The Dawns Here Are Quiet — part 2 on YouTube</s>

<s>Sovjetski filmovi
Ratni filmovi
Dramski filmovi
Filmovi o Drugom svjetskom ratu</s>

